Flavokula sturno

La Flavokula sturno (Aplonis mystacea) estas birdo de la familio de sturnedoj kaj genro de Pacifikaj sturnoj aŭ Aplonis. Ĝi estas monotipa specio, indiĝena de nesekvaj areoj de okcidenta kaj sudcentra Novgvineo. Ties natura habitato estas subtropikaj aŭ tropikaj humidaj arbaroj de malaltaj teroj. Ĝi estas minacata pro habitatoperdo.

Tiuj birdoj estas tre similaj al metalaj sturnoj kun okuloj blankecaj de malproksime sed palflavecaj de proksime tre diferencaj el la ruĝecaj de Metalosturno. Ili havas longan voston kaj verdobrilan nigran plumaron kun iom pli da bruna nuanco en kapo kaj kolo kaj malpli da purpura irizo. La junuloj estas identigeblaj nur laŭ la okulkoloro.

Ili kutime estas en aroj solaj aŭ en miksitaj kunmanĝantaroj kun metalosturnoj kaj reproduktiĝas en kolonioj de ĝis 150 nestoj en unu arbo globoformaj ĉu penditaj ĉu retenitaj foje kune.

La voĉo estas altatona babilema alvoko.

 Referencoj 
 Nestokolonio de Flavokula sturno, Aplonis mystacea
 BirdLife International 2004.  Aplonis mystacea .   2006 IUCN Ruĝa Listo de Minacataj Specioj. Konsultita la 24an de julio 2007.

Kategorio:Paseroformaj
Kategorio:Sturnedoj
Kategorio:Birdoj de Oceanio
Kategorio:Birdoj de Azio